ચીને આ ઘૂસણખોરી ૧૮ મે, ૨૨ મે, ૨૭ મે અને ૩૦ મેના રોજ કરવામાં આવી હતી. આ દરમિયાન આઈટીબીપી અને પીએલએ એટલે કે ચાઈનીઝ સેના વચ્ચે તણખાં પણ ઝર્યા હતા પણ, ભારતીય સુરક્ષા દળોના આકરા મિજાજને કારણે ચાઈનીઝ સૈનિકો ત્યાંથી પરત જતા રહ્યા હતા. આવી જ રીતે ચાઈનીઝ સૈનિકોએ લડાખના ડેપસાંગમાં પણ ચાર વાર ઘૂસણખોરી કરી હતી. જેમાં ચાઈનીઝ સૈનિકો ૧૮ કિમી સુધી અંદર ઘૂસી આવ્યા હતા. તેમાં પણ ૨૦ મેના રોજ ચાઈનીઝ હેલિકોપ્ટરે ભારતીય વિસ્તારની હવાઈ સીમાનું ઉલ્લંઘન પણ કર્યુ હતું. ૨૯ મેના રોજ તો ડેમચોક વિસ્તારમાં યુએવી દ્વારા ઘૂસણખોરી કરી હતી.